[{"text_idx": "#000001", "text": "Disgrifiad o\u2019r llun, Y timau cyn y ge\u0302m"}, {"text_idx": "#000002", "text": "Fe wnaeth Clwb Rygbi Pwllheli gynnal 'Ge\u0302m Ddathlu' ddydd Sul, i gofio am un o'u cyn chwaraewyr fu farw mewn damwain yn China fis Medi."}, {"text_idx": "#000004", "text": "Ag yntau yn chwaraewr rygbi talentog ac yn gyn gapten ti\u0302m ieuenctid Pwllheli, penderfynodd y clwb gynnal digwyddiad ar ddydd Sul 27 Rhagfyr i gofio amdano a dathlu ei fywyd."}, {"text_idx": "#000008", "text": "\"Mae'r digwyddiad yma'n lot fwy personol, wrth gwrs. Mi aeth Robin mor sydyn."}, {"text_idx": "#000009", "text": "\"Mi fyddan ni'n codi arian i Gronfa Robin, er cof amdano, a hefyd i'r Ambiwlans Awyr a Ward Alaw yn Ysbyty Gwynedd. Mae merch 18 oed un o fewnwyr Pwllheli yn cael triniaeth am ganser yno."}, {"text_idx": "#000010", "text": "\"Mae'n bwysig cofio am Robin, ac wrth feddwl amdano fel oedd o - hefo gwe\u0302n ar ei wyneb drwy'r adeg - mi benderfynon ni ei galw hi'n ge\u0302m ddathlu. Hogyn fel 'na oedd o, clen a chwrtais. 'Nes i 'rioed glywed o'n d'eud gair drwg am neb.\""}, {"text_idx": "#000012", "text": "Ychwanegodd fod Robin wedi bod dramor yn gweithio gyda chwmni Hawkeye am gyfnod."}, {"text_idx": "#000014", "text": "\"Roedd Robin 'di bod yn gyn gapten y ti\u0302m ieuenctid. Yn naturiol, roedd o 'di chwarae llai yn ddiweddar - gan ei fod o i ffwrdd hefo'i waith ac ati. Ond roedd o'n hogyn lleol ac roedd 'na gysylltiad agos rhwng yr hogiau i gyd. Nhw fydd yn y ddau di\u0302m sy'n chwarae ddydd Sul.\""}, {"text_idx": "#000015", "text": "Dywedodd Mr Martin fod y clwb yn awyddus i ddangos eu cefnogaeth i deulu Robin."}, {"text_idx": "#000016", "text": "\"Mae'r clwb wastad wedi adeiladu rownd teuluoedd ac er mai Pwllheli ydy'r enw, mae'n glwb i Ben Lly\u0302n i gyd."}, {"text_idx": "#000018", "text": "\"Da ni'n cydymdeimlo ar ran pawb, nid jyst y clwb ond y gymdeithas hefyd. Mae'r golled wedi taro lot o bobl. Mi odd o'r math o hogyn oedd yn cymysgu hefo pawb - yn glen, yn smart, bob dim o'i flaen."}, {"text_idx": "#000019", "text": "\"Da ni'n codi arian - ond hefyd yn trefnu'r digwyddiad fel arwydd o barch i Robin a dangos i'r teulu sut mae pawb yn teimlo.\""}, {"text_idx": "#000020", "text": "Disgrifiad o\u2019r llun, Rhai o'r chwaraewyr cyn y ge\u0302m"}, {"text_idx": "#000023", "text": "Prif Straeon'Llusgo traed' Cymraeg ail iaith yn 'amddifadu' plantCyhoeddwyd4 awr yn o\u0302lCynlluniau ad-drefnu diffoddwyr ta\u0302n yn 'beryglus'Cyhoeddwyd8 awr yn o\u0302lStorm Agnes: Rhybudd am wyntoedd ddydd MercherCyhoeddwyd2 awr yn o\u0302l"}, {"text_idx": "#000024", "text": "'Llusgo traed' Cymraeg ail iaith yn 'amddifadu' plant"}, {"text_idx": "#000028", "text": "Max Boyce yn 80: 'Un o'r bois'"}, {"text_idx": "#000035", "text": "Ras drwy Kenya yn 'ehangu bywyd'"}]